Motobolas

250px|miniatiūra|dešinėje|Motobolo varžybos 1979 m. (Rusija)
250px|miniatiūra|dešinėje|Motobolo varžybos Vokietijoje (2007 m.)
Motobolas ( – judintojas,  – kamuolys) – komandinis techninis sportinis žaidimas kamuoliu, futbolas su motociklu.

 Žaidimas 
Žaidžia 2 komandos po 5 žaidėjus. Važinėdami specialiai parengtais motociklais žaidėjai varinėja kamuolį po futbolo aikštę, stengdamiesi įmušti jį į varžovų vartininko saugomus vartus. Trys teisėjai ir vartininkai – pėsti. Aikštės danga gali būti įvairi, dažniausiai – gumos ir asfalto su trupučiu žvyro. Vartų dydis 7,32 x 2,44 m. Kamuolys pripučiamas, 40–42 cm skersmens. Jį galima varyti tik koja, prispaudus prie motociklo, bet nepakeliant nuo žemės. Žaidžiama 3 arba 4 kėlinius po 20 min. Sportininkai dėvi specialią aprangą, kuri apsaugo nuo traumų. Žaidėjai keičiami nenutraukiant varžybų.

Centrinę aikštės liniją žaidėjas su kamuoliu gali kirsti tik perduodamas kamuolį kitam komandos nariui. Už taisyklių pažeidimą gali būti skiriama 11 m ir laisvi, su apsaugine žaidėjų sienele, 16 m baudiniai.

 Istorija 
Motobolas atsirado XX a. pradžioje Prancūzijoje, vienoje cirko arenų. 1923 m. įvyko pirmosios varžybos, 1933 m. – oficialus čempionatas Prancūzijoje, pirmosios tarptautinės anglų ir prancūzų varžybos. Nuo XX a. vidurio motobolas išpopuliarėjo Europoje, nuo 1958 m. kasmet rengiami Europos čempionatai.

XXI a. pradžioje stipriausios motobolo rinktinės: Prancūzija, Rusija, Vokietija, Baltarusija, Ukraina, Lietuva ir Olandija.

 Lietuvos motobolo istorija 
Pirmosios motobolo varžybos Lietuvoje įvyko 1948 m. Šiauliuose. 1965 m. įvyko pirmasis Lietuvos čempionatas, nuo 1969 m. jie rengiami kasmet. 1968 m. įvyko Pabaltijo turnyras (https://www.kretingosenciklopedija.lt/sportas/sporto-klubai/kretingos-motobolo-sporto-klubas-milda/; https://www.vle.lt/straipsnis/motobolas/) 

Motobolas Lietuvoje pradėjo vystytis 1967 metais, kai Skuodo rajono sporto draugijos „SDALR“ pirmininkas Petras Kocius subūrė pirmąją motobolo komandą. Jo idėja kilo po to, kai jis iš senų motociklų sukonstravo techniką, pritaikytą žaidimui. Šis sportas išpopuliarėjo tarp Skuodo jaunimo ir netrukus tapo svarbia sporto šaka rajone.

Skuodo komanda buvo pirmoji Lietuvoje, pradėjusi dalyvauti varžybose su Latvijos ir TSRS komandomis. Kocius aktyviai sprendė technines ir organizacines problemas, rūpinosi motobolo technikos pritaikymu ir žaidėjų mokymu.

Petro Kociaus indėlis 
Petras Kocius, kaip technikos sporto entuziastas, laikomas Lietuvos motobolo pradininku. Jo pastangomis ne tik buvo suburta pirmoji komanda, bet ir paskatinta motobolo plėtra kituose miestuose. 1972 metais jis persikėlė į Kretingą, kur įkūrė antrąją motobolo komandą. Abi komandos dalyvavo TSRS pirmenybėse, kur susitiko su stipriausiomis Sovietų Sąjungos ekipomis.

Skuodo ir Kretingos komandos tapo Lietuvos motobolo pagrindu. Petro Kociaus darbai įkvėpė kitus entuziastus, o pats sportas tapo populiarus visoje šalyje.

 Motobolas TSRS pirmenybėse 
Lietuvos komandos aktyviai dalyvavo TSRS motobolo čempionatuose, kur susitiko su komandomis iš Latvijos, Baltarusijos, Rusijos ir kitų respublikų. 1971 m. Skuodo komanda pasiekė „B“ klasės lygį, o netrukus perėjo į „A“ klasę, kuri buvo stipriausiųjų grupė.

Tuo metu Kretingos komanda įgijo paramą iš vietinių organizacijų ir tapo pirma pagal pajėgumą Lietuvoje. Dėl P. Kociaus pastangų sporto technika ir organizacija nuolat tobulėjo, o varžybos tapo vis populiaresnės.

 Šaltiniai 
1. „Lietuvos motobolo pradininkas – P. Kocius“, laikraštis „Pajūrio naujienos"   

2. „Žaidžia motobolą“, laikraštis „Švyturys“, 1972 m. 

 Lietuvos motobolas, datos 
Pirmosios motobolo varžybos įvyko 1948 m. Šiauliuose, žaidė Šiaulių ir Panevėžio komandos, jas 3:1 laimėjo panevėžiečiai. 1960 m. motobolas pradėtas žaisti Kaune ir Vilniuje. 1965 m. įvyko Lietuvos čempionatas, nuo 1969 m. jie rengiami kasmet. 1968 m. įvyko Pabaltijo turnyras.

1968–1989 m. TSRS čempionatuose, 1972–1974 m. pirmojoje lygoje ir 1985–1986 m. aukščiausioje lygoje žaidė Skuodo „Bartuva“ (1983–1985 m. „Žemūktechnika“).

Nuo 1971 m. (1973 m. ir nuo 1979 m. aukščiausioje lygoje žaidė Kretingos „Švyturys“ (1981–1993 m. „Žemūktechnika“, 1994–2004 m. „Uotas“, nuo 2005 m. „Milda“), kuri 1986 m. ir 1988 m. užėmė 3 vietą. Nuo 2009 m. Skuodo „Bartuva“ ir Kretingos „Milda“ žaidžia atvirajame Baltarusijos motobolo čempionate („Milda“ laimėjo sidabrą 2009, 2010, 2011 m.).Kretingos „Mildos“ motobolo komanda 

Nuo 1981 m. TSRS antrojoje lygoje žaidė Mažeikių „Statyba“. Nuo 1977 m. Lietuvos komandos žaidžia tarptautinius susitikimus.

1970–1989 m. Lietuvos motobolo rinktinė dalyvavo TSRS tautų spartakiadose: 1979 m. ir 1983 m. užėmė 3, 1986 m. – 2 vietą. Nuo 1993 m. Lietuvos motobolo rinktinė dalyvauja Europos čempionatuose: 1994 m. Karlsrujėje (Vokietija) iškovojo bronzos, 1996 m. Kretingoje – sidabro medalius.

Žymesnieji sportininkai: Viktoras ir Pranas Račkai, V. Bučys, I. Gagilas, R. Jasinskas, R, Juodzevičius, Egidijus Knieža, K. Knieža, E. Mikaločius, J. Mikaločius, S. Penkus, R. Petrauskas, Eduardas Steckis, A. Šliauderis, Stasys Večerskis, E. Žilys, Pranas Žiubrys, Renatas Žiubrys, Vidmantas Žiubrys.

Žymesnieji treneriai: P.Kocius J. Benetis, Vaclovas Brazdeikis.

2008 m. motobolas buvo kultivuojamas Kretingoje, Skuode, dirbo 2 treneriai, buvo 29 žaidėjai.

 Šaltiniai 

 Nuorodos 
 Kretingos motobolo klubas
 Skuodo motobolo klubas

Kategorija:Komandinis sportas
Kategorija:Motociklų sportas